text: Sønderjyske økologer har problemer med tysk statsstøtte
  22 januar 2014 kl. 15.08
  Økologerne mødes i dag med deres tyske kolleger for at diskutere den tyske statsstøtte til konventionelle landmænd.
  Tyske landmænd får nemlig statsstøtte, når de dyrker majs, der kan bruges til biogas.
  Det medfører, at de har mulighed for at betale en højere pris for at leje jord i sønderjylland, end de danske økologer kan ? og de har brug for jord til deres økologiske køer og grise.
  - Der er skabt en alvorlig situation, hvor energiproduktion sker på bekostning af fødevareproduktion, miljø og økologi, siger Per Kølster, der er formand for Økologisk Landsforening.
  De danske økologer mødes i dag med deres tyske kolleger, der har det samme problem, for at drøfte, hvad de i fællesskab kan gøre.
  